ফিডব্যাক (ব্যান্ড)

**ফীডব্যাক** বাংলাদেশের একটি বিখ্যাত এবং জনপ্রিয় ব্যান্ড। এ পর্যন্ত তারা ১০টি স্টুডিও অ্যালবাম বের করেছে। দেশের শুরুর দিকের ব্যান্ডগুলির একটি - ১৯৭০-এর দশকে এর যাত্রা শুরু। বাংলাদেশী পপ্ সঙ্গীতের ইতিহাসে ফীডব্যাকের ব্যাপক অবদান। শুরুর দিকে ফিডব্যাক ঢাকার পাঁচ তারা হোটেলের নাইট ক্লাবে ইংরেজি পপ মিউজিক পরিবেশন করতো। ‘টুয়েন্টিনথ সেঞ্চুরি’ নামে যাত্রা শুরু করে, ১৯৭৬ সালে ফীডব্যাক নাম ধারণ করে। তারপর ১৯৮৭ সাল থেকে ফীডব্যাক পুরো দমে বাংলা রক মিউজিক নিয়ে কাজ শুরু করেন। ১৯৯৬ সালে লিড ভোকাল মাকসুদ ব্যান্ড ছেড়ে দেন। গতানুগতিক ধারা থেকে বের হয়ে সমাজসচেতন মূলক গান করাই মাকসুদ ফীডব্যাক ছেড়ে দেয়ার কারণ হিসেবে দেখান।

## ইতিহাস
১৯৭৬ সালে 'আলট্রাসোনিকস' ব্যান্ডের কয়েকজন সদস্য এবং পাশাপাশি আরো কয়েকজন মিউজিশিয়ান একত্রিত হয়ে 'ফিডব্যাক টুয়েন্টিথ সেঞ্চুরি' নামে ব্যান্ডটি প্রতিষ্ঠিত করে। শুরুতে এই ব্যান্ডের সদস্য ছিলেন এরশাদ মঈনুদ্দিন পন্সি (ড্রামস), মুরাদ রহমান (বেইস), সেলিম হায়দার (লিড গিটার) কিংসলে রিক্টার (রিদম গিটার ও ভোকালস),), স্যান্ড্রা হফ (ভোকালস), জাকিউর রহমান (গিটার ও ভোকালস), ফোয়াদ নাসের (কি-বোর্ডস) এবং হাফিজুর রহমান (ম্যানেজার)। এরপর তারা ঢাকার ইন্টার কন্টিনেন্টাল হোটেলে চুক্তি ভিত্তিতে সপ্তাহে তিন দিন পারফর্ম করা শুরু করে। ১৯৮৭ সাল পযন্ত্র তারা সেখানে পারফর্ম করে। এর মাঝে কয়েকজন সদস্য বিদেশ চলে গেলে ব্যান্ডে যুক্ত হন পিয়ারম্ন খান এবং মাকসুদুল হক। এসময় ব্যান্ডের নাম থেকে 'টুয়েন্টিথ সেঞ্চুরি' বাদ দিয়ে শুধু 'ফিডব্যাক' রাখা হয়। সে সময় হোটেলে আগত বিদেশী এবং স্থানীয় অতিথি মধ্যে ফিডব্যাক দারম্নণ জনপ্রিয়তা লাভ করে। এরপর ফিডব্যাক বিলাসবহুল হোটেল থেকে বেরিয়ে হাজারো সাধারণ দর্শকদের মধ্যে নিজেদের সঙ্গীতকে ছড়িয়ে দেয়ার সিদ্ধান্ত নেয়। 

## প্রথম কনসার্ট
১৯৭৯ সালের ২৫ সেপ্টেম্বর ফিডব্যাক প্রথমবারের মতো লিও ক্লাবের উদ্যোগে শিল্পকলা একাডেমিতে পাবলিক কনসার্টে অংশগ্রহণ করে। এই কনসার্টের মাধ্যমে তারা ব্যাপক সফলতা অর্জন করে। ১৯৮১ সালে ফিডব্যাক বিটিভির একটি ম্যাগাজিন অনুষ্ঠানের জন্য প্রথম 'এই দিন চিরদিন' নামে একটি গান রেকর্ড করে। সেইসাথে ঐ সময় বাংলাদেশ এবং পৃথিবী জুড়ে বাংলা ভাষাভাষী লাখো দর্শক-শ্রোতার মাঝে তৈরি হওয়া "বাংলা রক" মুভমেন্টের অগ্রভাগে চলে আসে ফিডব্যাক | ১৯৯২ সালে কলকাতার এইচএমভি থেকে প্রথমবারের প্রকাশিত হয় ফিডব্যাকের চতুর্থ অ্যালবাম 'জোয়ার'। 

## বর্তমান সদস্য
* লাবু রহমান (গিটার ও ভোকালস) 
* শাহানুর রহমান লুমিন (ভোকালস) 
* এনাম এলাহী টন্টি (ড্রামস ও পারকাশন) 
* রায়হান আল হাসান (ভোকালস ও একোয়াস্টিক গিটার) 
* ফোয়াদ নাসের (কি-বোর্ড)
* মোহাম্মদ দানেশ (বেইস)

### প্রাথমিক সদস্য:
*এরশাদ মঈনুদ্দিন পলি (ড্রামস)
*মুরাদ রহমান (বেইস)
*কিংসলে রিষ্টার (রিদম গিটার ও ভোকালস) 
*সেলিম হয়দার (লিড গিটার) 
*স্যান্ড্রা হফ (ভোকালস) 
*আকিউর রহমান (গিটার ও ভোকালস)
*সানু রিষ্টার (ভোকালস)
*ফোয়াদ নাসের (কি-বোর্ডস)
*হাফিজুর রহমান (ম্যানেজার)

### অতীত সদস্য

* এরশাদ মঈনুদ্দিন পলি
* মুরাদ রহমান
* আকিউর রহমান
* মাকসুদুল হক
* সেলিম হয়নার
* পিয়ারু খান
* সিকান্দার আহমেদ খোকা
* এ জেড খান রোমেল
* সানু রিষ্টার
* ওমর খালেদ রজমি
* মুসা রহমান
* দস্তগীর হক
* শাহরিয়ার সুলতান পিয়াস
* রেশাদ মাহসুদ
* আতিকুজ্জামান খান বুলবুল
* কিংসলে রিক্টার
* স্যান্ড্রা হক
* হাফিজুর রহমান

## ডিস্কোগ্রাফি
* ফিডব্যাক (১৯৮৫) সারগাম
* উল্লাস (১৯৮৭) সারগাম
* মেলা (১৯৯০) সারগাস
* জোয়ার (১৯৯২) এইচ এম ভি
* বঙ্গাব্দ ১৪০০ (১৯৯৪) সাউন্ডটেক
* দেহঘড়ি (১৯৯৫) সাউন্ডটেক
* বাউলিয়ানা (১৯৯৬) সাউন্ডটেক
* আনন্দ (১৯৯৯) সাউন্ডটেক
* এই শতাব্দী ফিডব্যাক (২০০০) এইচ এম ভি
* শূন্য-২ (২০০২) জি-সিরিজ
* এখন (২০১৫) জিপি মিউজিক

## পুরস্কার
১৯৯৫: যায় যায় দিন বেস্ট ব্যান্ড অ্যাওয়ার্ড পুরস্কার

২০১৭: আরটিভি বেস্ট ব্যান্ড অ্যাওয়ার্ড ২০১৬

## তথ্যসূত্র


## বহিঃসংযোগ

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:১৯৭৬-এ প্রতিষ্ঠিত সঙ্গীত দল
বিষয়শ্রেণী:১৯৭৬-এ বাংলাদেশে প্রতিষ্ঠিত